Metsanduse arengukava aastateks 2021-2030 sisaldab mitmeid uusi metsandust mõjutavaid tegevussuundi. Metsamajandusuudised koondas siia neist viisteist intrigeerivamat.
1.Soodustatakse looduslike häiringute suhtes vastupidavamate segapuistute kasvatamist ja juurepessu ohtlikel aladel biopreparaatide laiemat kasutamist. Puistute koosseisu kujundamisel arvestatakse metsade haigus- ja häiringukindlusega. Uuritakse võõrpuuliikide kasvatamise võimalusi kliimamuutustega kohanemiseks ja leevendamiseks, sh nende mõju üldisele elurikkusele lähtudes ettevaatusprintsiibist, et vältida invasiivsust ning patogeenide levikut.